CELEX: 62020TN0590
Language: lv
Date: 2020-09-25 00:00:00
Title: Lieta T-590/20: Prasība, kas celta 2020. gada 25. septembrī – Clariant un Clariant International/Komisija

23.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 399/42
            
         
      Prasība, kas celta 2020. gada 25. septembrī – Clariant un Clariant International/Komisija
      (Lieta T-590/20)
      (2020/C 399/58)
      Tiesvedības valoda – angļu
      
         Lietas dalībnieki
      
      
         Prasītājas: Clariant AG (Muttenz, Šveice), Clariant International AG (Muttenz) (pārstāvji: F. Montag un M. Dreher, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas 2020. gada 14. jūlija Lēmuma C(2020) 4817 final (Lieta AT.40410 – Etilēns) 2. panta c) punktu, ciktāl ar to uzlikts pārmērīgs naudas sods 94 405 800 EUR apmērā;
               
            
                  —
               
               
                  pakārtoti, samazināt naudas sodu 155 769 000 EUR apmērā, kas prasītājām uzlikts atbilstoši Komisijas 2020. gada 14. jūlija Lēmuma C(2020) 4817 final 2. panta c) punktam, līdz samērīgam apmēram;
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza trīs pamatus.
      
                  1.
               
               
                  Pirmais pamats ir par to, ka, neizmantojot rīcības brīvību, Komisija esot pārkāpusi Regulas Nr. 1/2003 23. panta 3. punktu un samērīguma un labas pārvaldības principus, tādēļ, ka, balstīdamās uz (kā apgalvots) standarta kritēriju kopumu, tā esot automātiski piemērojusi naudas soda palielinājumu ar pamatojumu, ka pārkāpums ir atkārtots, neizvērtējot šīs lietas apstākļus.
               
            
                  2.
               
               
                  Otrais pamats ir par to, ka Komisija esot automātiski piemērojusi naudas soda palielinājumu atbilstoši Pamatnostādņu naudas soda aprēķināšanai 37. punktam, neizvērtējot šīs lietas apstākļus, un neesot izmantojusi savu rīcības brīvību.
               
            
                  3.
               
               
                  Ar trešo pamatu Tiesai tiek lūgts samazināt naudas soda apmēru līdz samērīgam apmēram, īstenojot savu neierobežoto jurisdikciju atbilstoši Regulas Nr. 1/2003 31. pantam.